Euroopa Liidu Teataja L 317 , 21/11/2002 Lk 0001 - 0011



Euroopa Parlamendi ja nõukogu määrus (EÜ) nr 2056/2002, 5. november 2002, millega muudetakse nõukogu määrust (EÜ, Euratom) nr 58/97 struktuurilise ettevõtlusstatistika kohta (EMPs kohaldatav tekst) EUROOPA PARLAMENT JA EUROOPA LIIDU NÕUKOGU, võttes arvesse Euroopa Ühenduse asutamislepingut, eriti selle artiklit 285, võttes arvesse komisjoni ettepanekut, [1] võttes arvesse majandus- ja sotsiaalkomitee arvamust, [2] võttes arvesse Euroopa Keskpanga arvamust, [3] toimides asutamislepingu artiklis 251 sätestatud korras [4] ning arvestades järgmist: (1) Määrusega (EÜ, Euratom) nr 58/97 [5] on kehtestatud ühine raamistik ühenduse ettevõtete struktuuri, tegevust, konkurentsivõimet ja tulemuslikkust käsitleva ühenduse statistika kogumiseks, koostamiseks, edastamiseks ja hindamiseks. (2) Ühenduse rahalise, majandusliku ja sotsiaalse integratsiooni areng nõuab, et nimetatud ühine raamistik hõlmaks ka krediidiasutusi, pensionifonde, muud finantsvahendust ja finantsvahenduse abitegevusalasid. (3) Siseturu toimimine ja areng on suurendanud vajadust teabe järele, mis mõõdab nende tõhusust eelkõige krediidiasutuste, pensionifondide, muu finantsvahenduse ja finantsvahenduse abitegevusalade valdkonnas. (4) Finantsteenustega seotud rahvusvahelise kaubanduse liberaliseerimiseks on vaja kaubandusläbirääkimisi toetavat finantsteenuseid käsitlevat ettevõtlusstatistikat. (5) Üleriigiliste ja piirkondlike rahvamajanduskontode loomine vastavalt nõukogu 25. juuni 1996. aasta määrusele (EÜ) nr 2223/96 ühenduses kasutatava Euroopa rahvamajanduse ja regionaalse arvepidamise süsteemi kohta [6] nõuab võrdlemist võimaldavat, terviklikku ja usaldusväärset finantsteenuseid käsitlevat ettevõtlusstatistikat. (6) Ühisraha kasutuselevõtmine mõjutab märkimisväärselt finantsteenuste sektori struktuuri ja piiriüleseid kapitalivooge, rõhutades konkurentsivõimet, siseturgu ja rahvusvahelist tegevust käsitleva teabe tähtsust. (7) Krediidiasutuste usaldatavusnormatiivide täitmise järelevalvega ning rahandussüsteemi stabiilsusega seotud poliitika tõrgeteta teostamine pädevate asutuste poolt näitab, et krediidiasutuste ja nendega seotud teenuste kohta on vaja lisateavet. (8) Arenev pensionifondide sektor võib toetada kapitaliturgude tegevust, kasutades tõhusamalt ära investeerimiseeskirjade liberaliseerimist. (9) Euroopa Parlamendi ja nõukogu 24. septembri 1998. aasta otsuses nr 2179/98/EÜ Euroopa Ühenduse keskkonna- ja säästva arengu alase tegevusprogrammi "Säästvuse suunas" läbivaatamise kohta [7] rõhutatakse veel kord, et usaldusväärsetel ja võrdlemist võimaldavatel andmetel, statistikal ja näitajatel on oluline tähtsus keskkonnaalaste eeskirjade järgimisega kaasnevate kulude hindamisel. (10) Otsuse 89/382/EMÜ, Euratom [8] alusel loodud statistikaprogrammi komiteega, direktiivi 77/780/EMÜ [9] alusel loodud panganduse nõuandekomiteega, otsuse 91/115/EMÜ [10] alusel loodud monetaar-, finants- ja maksebilansistatistika komiteega ning direktiivi 91/675/EMÜ [11] alusel loodud kindlustuskomiteega on konsulteeritud, ON VASTU VÕTNUD KÄESOLEVA MÄÄRUSE: Artikkel 1 Määrust (EÜ, Euratom) nr 58/97 muudetakse järgmiselt. 1. Artiklisse 5 lisatakse järgmised taanded: "— lisas 6 määratletud krediidiasutuste struktuurilise statistika üksikasjalik moodul, — lisas 7 määratletud pensionifondide struktuurilise statistika üksikasjalik moodul." 2. Lisadena 6 ja 7 lisatakse käesoleva määruse lisa. Artikkel 2 Määruse (EÜ) nr 58/97 I lisa muudetakse järgmiselt. 1. 5 jaole lisatakse järgmine lause: "Esimene vaatlusaasta, mille kohta koostatakse NACE REV 1 rühma 65.2 ja jaotisse 67 kuuluvate tegevusklasside statistika, otsustatakse käesoleva määruse artiklis 13 sätestatud korras." 2. 8. jagu asendatakse järgmisega: "8. jagu Tulemuste edastamine 1. Tulemused edastatakse 18 kuu jooksul alates vaatlusperioodi kalendriaasta lõppemisest, välja arvatud NACE REV 1 tegevusklass 65.11 ning lisadega 5, 6 ja 7 hõlmatud NACE REV 1 tegevused. NACE REV 1 tegevusklassi 65.11 puhul pikendatakse tulemuste edastamise tähtaega 10 kuu võrra. Lisadega 5, 6 ja 7 hõlmatud tegevuste puhul sätestatakse tulemuste edastamise tähtaeg kõnealustes lisades. NACE REV 1 rühma 65.2 ja jaotisse 67 kuuluvaid tegevusklasse käsitlevate tulemuste edastamise tähtaeg otsustatakse käesoleva määruse artiklis 13 sätestatud korras. 2. Esialgsed siseriiklikud tulemused või prognoosid esitatakse 10 kuu jooksul alates allpool loetletud näitajate kohta koostatud ettevõtlusstatistika vaatlusperioodi kalendriaasta lõppemisest, välja arvatud NACE REV 1 jaotiste 65 ja 66 puhul: 12110 (käive), 16110 (tööga hõivatud isikute arv). Esialgsed tulemused ja prognoosid jaotatakse NACE REV 1 kolmenumbrilisele tasemele (rühm), välja arvatud NACE REV 1 jagude H, I ja K puhul, kus tulemused jaotatakse 9. jaos sätestatud rühmituste kohaselt. NACE REV 1 jaotise 67 puhul otsustatakse esialgsete tulemuste ja prognooside esitamine käesoleva määruse artiklis 13 sätestatud korras." 3. 9. jao jagu J asendatakse järgmisega: "JAGU J Finantsvahendus Ühenduse statistika koostamiseks edastavad liikmesriigid NACE REV 1 klassidesse jaotatud siseriiklikud statistilised andmed." 4. 10. jao lõike 1 esimene lause asendatakse järgmisega: "Liikmesriigid esitavad komisjonile aruande NACE REV 1 jagude M–O alusel liigitatud statistilisi üksusi käsitleva teabe määratluse, struktuuri ja kättesaadavuse kohta." Artikkel 3 Määruse (EÜ, Euratom) nr 58/97 2. lisa muudetakse järgmiselt. 1. 4. jao lõikes 3 lisatakse muutuja 21 11 0 (Investeeringud saastekontrolli seadmetesse ja rajatistesse ning saastevastastesse eritarvikutesse (peamiselt torusuudmele paigutatavad seadmed)) järele järgmine näitaja: "21 12 0 – Investeeringud puhtama tehnoloogiaga seotud seadmetesse ja rajatistesse (integreeritud tehnoloogia) (*)". 2. Joonealune märkus 4. jao lõikes 3 asendatakse järgmisega: "(*) Kui NACE REV 1 jagude C–E jaotiste käibe kogusumma või töös osalejate koguarv on liikmesriikides väiksem kui 1 % ühenduse vastavast koguarvust, ei pea näitajatega 21 11 0, 21 12 0, 22 11 0 ja 22 12 0 seotud statistika koostamiseks vajalikke andmeid käesoleva määruse kohaldamiseks koguma. Kui ühenduse poliitika seda nõuab, võib komisjon käesoleva määruse artiklis 13 sätestatud korras taotleda kõnealuste andmete kogumist ad hoc." 3. 4. jao lõikes 4 lisatakse muutuja 20 31 0 (Soojuseost (väärtus)) järele järgmine näitaja: "21 14 0 – Jooksvad kulutused keskkonnakaitsele kokku (*)" 4. 4 jao lõikele 4 lisatakse järgmine joonealune märkus: "(*) Kui NACE REV 1 jagude C–E jaotiste käibe kogusumma või töös osalejate koguarv on liikmesriikides väiksem kui 1 % ühenduse vastavast koguarvust, ei pea näitajaga 21 14 0 seotud statistika koostamiseks vajalikke andmeid käesoleva määruse kohaldamiseks koguma. Kui ühenduse poliitika seda nõuab, võib komisjon käesoleva määruse artiklis 13 sätestatud korras taotleda kõnealuste andmete kogumist ad hoc." 5. 5. jaole lisatakse järgmised lõiked: "3. Esimene vaatlusaasta, mille kohta koostatakse näitajate 21 12 0 ja 21 14 0 statistika, on kalendriaasta 2001. 4. Näitajat 21 12 0 käsitlev statistika tuleb koostada igal aastal. Näitajat 21 14 0 käsitlev statistika tuleb koostada iga kolme aasta järel." 6. 7. jao lõige 6 asendatakse järgmisega: "6. Näitajate 21 11 0, 21 12 0 ja 21 14 0 tulemused jaotatakse NACE REV 1 kahenumbrilisele tasemele (jaotis)." 7. 7. jaole lisatakse järgmine lõige: "7. Näitajate 21 11 0, 21 12 0 ja 21 14 0 tulemused jaotatakse järgmiste keskkonnavaldkondade kaupa: välisõhu ja kliima kaitse, heitveekäitlus, jäätmehooldus ja muud keskkonnakaitsemeetmed. Keskkonnavaldkondade tulemused jaotatakse NACE REV 1 kahenumbrilisele tasemele (jaotis)." 8. 9. jaole lisatakse järgmine näitaja: "21 11 0 – Investeeringud saastekontrolli seadmetesse ja rajatistesse ning saastevastastesse eritarvikutesse (peamiselt torusuudmeseadmed)." Näitajatele 21 11 0, 21 12 0 ja 21 14 0 lisatakse järgmine märkus: "Jaotus ainult järgmiste keskkonnavaldkondade puhul: bioloogiline mitmekesisus ja maastik, pinnas ja põhjavesi."; 9. 10. jaole lisatakse järgmine lause: "Näitajaid 21 12 0 ja 21 14 0 käsitleva statistika koostamisel võib seda üleminekuperioodi pikendada veel kuni nelja aasta võrra käesoleva määruse artiklis 13 sätestatud korras." Artikkel 4 Käesolev määrus jõustub kahekümnendal päeval pärast selle avaldamist Euroopa Ühenduste Teatajas. Käesolev määrus on tervikuna siduv ja vahetult kohaldatav kõikides liikmesriikides. Brüssel, 5. november 2002 Euroopa Parlamendi nimel president P. Cox Nõukogu nimel eesistuja T. Pedersen [1] EÜT C 154 E, 29.5.2001, lk 129 jaEÜT C 332 E, 27.11.2001, lk 340. [2] EÜT C 260, 17.9.2001, lk 54. [3] EÜT C 131, 3.5.2001, lk 5. [4] Euroopa Parlamendi 13. juuni 2001. aasta arvamus (EÜT C 53, 28.2.2002, lk 213), nõukogu 20. juuni 2002. aasta ühine seisukoht (EÜT C 228, 25.9.2002, lk 1) ja Euroopa Parlamendi 24. septembri 2002. aasta otsus (Euroopa Ühenduste Teatajas seni avaldamata). [5] EÜT L 14, 17.1.1997, lk 1. Määrust on viimati muudetud määrusega (EÜ, Euratom) nr 410/98 (EÜT L 52, 21.2.1998, lk 1). [6] EÜT L 310, 30.11.1996, lk 1. Määrust on viimati muudetud Euroopa Parlamendi ja nõukogu määrusega (EÜ) nr 359/2002 (EÜT L 58, 28.2.2002, lk 1). [7] EÜT L 275, 10.10.1998, lk 1. [8] EÜT L 181, 28.6.1989, lk 47. [9] EÜT L 322, 17.12.1977, lk 30. Direktiivi on viimati muudetud Euroopa Parlamendi ja nõukogu direktiiviga 98/33/EÜ (EÜT L 204, 21.7.1998, lk 29). [10] EÜT L 59, 6.3.1991, lk 19. Otsust on viimati muudetud otsusega 96/174/EÜ (EÜT L 51, 1.3.1996, lk 48). [11] EÜT L 374, 31.12.1991, lk 32. -------------------------------------------------- LISA " LISA 6 KREDIIDIASUTUSTE STRUKTUURILISE STATISTIKA ÜKSIKASJALIK MOODUL 1. jagu Eesmärk Käesoleva lisa eesmärk on kehtestada ühine raamistik krediidiasutuste sektori struktuuri, tegevust, konkurentsivõimet ja tulemuslikkust käsitleva statistika kogumiseks, koostamiseks, edastamiseks ja hindamiseks. See moodul sisaldab üksikasjaliku loendi näitajatest, mille kohta koostatakse statistikat teadmiste parandamiseks krediidiasutuste sektori siseriikliku, ühenduse ja rahvusvahelise arengu kohta. 2. jagu Kohaldamisala Koostatav statistika käsitleb käesoleva määruse artikli 2 punktides i, ii ja iii nimetatud valdkondi, eriti: 1. krediidiasutuste struktuuri, tegevuse, konkurentsivõime ja tulemuslikkuse üksikasjalikku analüüsi; 2. äritegevuse arengut ja jaotust tervikuna ja toote kaupa, rahvusvahelist tegevust, tööhõivet, omakapitali ning muud vara ja kohustusi. 3. jagu. Katvus 1. Statistika koostatakse NACE REV 1 klassidesse 65.12 ja 65.22 kuuluvate krediidiasutuste tegevusalade kohta. 2. Statistika koostatakse kõigi nõukogu 8. detsembri 1986. aasta direktiivi 86/635/EMÜ (pankade ja muude rahaasutuste raamatupidamise ja konsolideeritud aastaaruannete kohta) [1] artikli 2 lõike 1 punktis a ja artikli 2 lõikes 2 osutatud krediidiasutuste, välja arvatud keskpangad, tegevusalade kohta. 3. Euroopa Parlamendi ja nõukogu 20. märtsi 2000. aasta direktiivi 2000/12/EÜ (krediidiasutuste asutamise ja tegevuse kohta) [2] artiklis 24 osutatud krediidiasutuste filiaalid, mille tegevus kuulub NACE REV 1 klassidesse 65.12 ja 65.22, loetakse samalaadseks lõikes 2 osutatud krediidiasutustega. 4. jagu Näitajad Näitajad on loetletud allpool. Kursiivkirjas näitajad lisatakse samuti 1. lisas esitatud ühise mooduli loenditele. Kui statistilised andmed võetakse otse raamatupidamise aastaaruandest, loetakse võrdlusaasta jooksul lõppenud aruandeaasta samalaadseks nimetatud võrdlusaastaga. See loend sisaldab järgmist: i) direktiivi 86/635/EMÜ artiklis 4 loetletud näitajad: bilansi aktiva: punkt 4; bilansi passiva: punktid 2 a + 2 b liidetuna, punktid 7 + 8 + 9 + 10 + 11 + 12 + 13 + 14 liidetuna; ii) direktiivi 86/635/EMÜ artiklis 27 loetletud näitajad: punkt 2, punktid 3 a + 3 b + 3 c liidetuna, punkt 3 a, punkt 4, punkt 5, punkt 6, punkt 7, punktid 8 a + 8 b liidetuna, punkt 8 b, punkt 10, punktid 11 + 12 liidetuna, punktid 9 + 13 + 14 liidetuna, punktid 15 + 16 liidetuna, punkt 19, punktid 15 + 20 + 22 liidetuna, punkt 23; iii) järgmised lisanäitajad: Kood | Nimetus | Märkus | Struktuuriandmed 11 11 0 | Ettevõtete arv | | 11 11 1 | Ettevõtete arv õigusliku vormi järgi | | 11 11 4 | Ettevõtete arv emaettevõtja asukohariigi järgi | | 11 11 6 | Ettevõtete arv bilansimahu suurusjärgu järgi | | 11 11 7 | Ettevõtete arv krediidiasutuste liikide kaupa | | 11 21 0 | Kohalike üksuste arv | | 11 41 1 | Filiaalide koguarv asukoha järgi EMP-välistes riikides | | 11 51 0 | Tütarettevõtjate koguarv asukoha järgi teistes riikides | | Raamatupidamisandmed: kasumiaruanne 42 11 0 | Saadaolevad intressid ja samalaadsed tulud | | 42 11 1 | Saadaolevad intressid ja samalaadsed tulud püsituluväärtpaberitelt | | 42 12 1 | Maksmisele kuuluvad intressid ja samalaadsed kulud, mis on seotud emiteeritavate võlakirjadega | | 12 12 0 | Toodangu väärtus | | 13 11 0 | Kaupade ja teenuste ostud kokku | | 13 31 0 | Tööjõukulud | | 12 14 0 | Lisandväärtus baashindades | Vabatahtlik | 12 15 0 | Lisandväärtus tegurikuludes | | 15 11 0 | Koguinvesteeringud materiaalsesse põhivarasse | | Raamatupidamisandmed: bilanss 43 30 0 | Bilansimaht (krediidiasutused) | | 43 31 0 | Bilansimaht emaettevõtja asukohariigi järgi | | 43 32 0 | Bilansimaht õigusliku vormi järgi | | Andmed toote kaupa 44 11 0 | Saadaolevad intressid ja samalaadsed tulud CPA (alam) kategooriate kaupa | Vabatahtlik | 44 12 0 | Maksmisele kuuluvad intressid ja samalaadsed kulud CPA (alam) kategooriate kaupa | Vabatahtlik | 44 13 0 | Saadaolevad vahendustasud CPA (alam)kategooriate kaupa | Vabatahtlik | 44 14 0 | Maksmisele kuuluvad vahendustasud CPA (alam)kategooriate kaupa | Vabatahtlik | Andmed siseturu ja rahvusvahelise tegevuse kohta 45 11 0 | EMPs asuvate filiaalide koguarvu geograafiline jaotus | | 45 21 0 | Saadaolevate intresside ja samalaadsete tulude geograafiline jaotus | | 45 22 0 | Bilansimahu geograafiline jaotus | | 45 31 0 | Teenuste osutamise vabadusel põhinevast tegevusest saadaolevate intresside ja samalaadsete tulude geograafiline jaotus (teistes EMP riikides) | Vabatahtlik | 45 41 0 | Filiaalide tegevusest saadaolevate intresside ja samalaadsete tulude geograafiline jaotus (EMP-välistes riikides) | Vabatahtlik | 45 42 0 | Teenuste osutamise vabadusel põhinevast tegevusest saadaolevate intresside ja samalaadsete tulude geograafiline jaotus (EMP-välistes riikides) | Vabatahtlik | Andmed tööhõive kohta 16 11 0 | Tööga hõivatud isikute arv | | 16 11 1 | Tööga hõivatud isikute arv krediidiasutuste liikide kaupa | | 16 11 2 | Töötavate naiste arv | | 16 13 0 | Töötajate arv | | 16 13 1 | Naistöötajate arv | | 16 14 0 | Töötajate arv täistööajale taandatuna | | Ülejäänud andmed 47 11 0 | Raamatupidamiskontode arv CPA (alam)kategooriate kaupa | Vabatahtlik | 47 12 0 | Klientidele antud laenud ja ettemaksed CPA (alam)kategooriate kaupa | Vabatahtlik | 47 13 0 | Krediidiasutustele kuuluvate pangaautomaatide arv | | iv) näitajad, mille kohta koostatakse iga-aastane piirkondlik statistika: 11 21 0 | Kohalike üksuste arv | | 13 32 0 | Palgad | Vabatahtlik | 16 11 0 | Tööga hõivatud isikute arv | | 5. jagu Esimene vaatlusaasta Esimene vaatlusaasta, mille kohta koostatakse 4. jaos loetletud näitajate iga-aastane statistika, on kalendriaasta 2001. 6. jagu Tulemuste esitamine 1. Tulemused jaotatakse eraldi NACE REV 1 klassidesse 65.12 ja 65.22. 2. Piirkondliku statistika tulemused jaotatakse NACE REV 1 neljanumbrilisele tasemele (klassid) ja statistiliste territoriaaljaotuste nomenklatuuri (NUTS) I tasemele. 7. jagu Tulemuste edastamine Otsus tulemuste edastamise tähtaja pikendamise kohta tehakse käesoleva määruse artiklis 13 sätestatud korras. See ei tohi ületada 10 kuud alates vaatlusaasta lõppemisest. 8. jagu Monetaar-, finants- ja maksebilansistatistika komitee Komisjon teatab monetaar-, finants- ja maksebilansistatistika komiteele käesoleva mooduli rakendamisest ja kõigist meetmetest andmete kogumise ja statistilise töötlemise ning tulemuste töötlemise ja edastamise kohandamiseks majanduse ja tehnika arenguga. 9. jagu Prooviuuringud 1. Komisjon algatab järgmised käesolevas lisas loetletud tegevusvaldkondi käsitlevad prooviuuringud, mille viivad läbi liikmesriigid: a) teave tuletisinstrumentide ja bilansiväliste kirjete kohta; b) teave jaotusvõrkude kohta; c) teave, mis on vajalik krediidiasutuste tehingute jaotamiseks hindade ja mahu järgi. 2. Mainitud prooviuuringute eesmärk on hinnata andmete kogumise asjakohasust ja võimalikkust, võttes arvesse andmete kättesaadavusest tulenevat eelist võrreldes nende kogumisega seotud kulutuste ja ettevõtete koormusega. 10. jagu Üleminekuperiood Käesoleva üksikasjaliku mooduli rakendamisel on üleminekuperiood kuni kolm aastat alates 5. jaos osutatud statistika koostamise esimesest vaatlusaastast. LISA 7 PENSIONIFONDIDE STRUKTUURILISE STATISTIKA ÜKSIKASJALIK MOODUL 1. jagu Eesmärk Käesoleva lisa eesmärk on kehtestada ühine raamistik pensionifondide sektori struktuuri, tegevust, konkurentsivõimet ja tulemuslikkust käsitleva statistika kogumiseks, koostamiseks, edastamiseks ja hindamiseks. See moodul sisaldab üksikasjaliku loendi näitajatest, mille kohta koostatakse statistikat teadmiste parandamiseks pensionifondide sektori siseriikliku, ühenduse ja rahvusvahelise arengu kohta. 2. jagu Kohaldamisala Koostatav statistika käsitleb käesoleva määruse artikli 2 punktides i, ii ja iii nimetatud valdkondi, eriti: 1. pensionifondide struktuuri, tegevuse, konkurentsivõime ja tulemuslikkuse üksikasjalikku analüüsi; 2. äritegevuse arengut ja jaotust tervikuna, pensionifondide liikmete struktuuri, rahvusvahelist tegevust, tööhõivet ning investeeringuid ja kohustusi. 3. jagu Katvus 1. Statistika koostatakse kõikide NACE REV 1 klassi 66.02 kuuluvate tegevusalade kohta. See klass hõlmab iseseisvate pensionifondide tegevusalasid. 2. Teatavad statistikat koostatakse ka selliste ettevõtete kohta, kelle abitegevusalad hõlmavad mitteautonoomseid pensionifonde. 4. jagu Näitajad 1. Allpool esitatud näitajate loendis nimetatakse vajaduse korral selle statistilise üksuse liik, mille kohta statistika tuleb koostada. Kursiivkirjas näitajad lisatakse samuti 1. lisas esitatud ühise mooduli loenditele. Kui statistilised andmed võetakse otse raamatupidamise aastaaruandest, loetakse võrdlusaasta jooksul lõppenud aruandeaasta samalaadseks nimetatud võrdlusaastaga. 2. Demograafilised näitajad ja ettevõtete näitajad, mille kohta iga-aastane statistika koostatakse (ainult iseseisvad pensionifondid): Kood | Nimetus | Märkus | Struktuuriandmed 11 11 0 | Ettevõtete arv | | 11 11 8 | Ettevõtete arv investeeringute suurusjärgu järgi | | 11 11 9 | Ettevõtete arv kindlustatute arvu järgi | | 11 61 0 | Pensioniskeemide arv | Vabatahtlik | Raamatupidamisandmed: kasumiaruanne (tulu- ja kulukonto) 12 11 0 | Käive | | 48 00 1 | Kindlustatutelt saadaolevad pensionimaksed | | 48 00 2 | Tööandjatelt saadaolevad pensionimaksed | | 48 00 3 | Saadavad ülekanded | | 48 00 4 | Muud pensionimaksed | | 48 00 5 | Pensionimaksed väljamaksega määratud pensioniskeemidesse | | 48 00 6 | Pensionimaksed sissemaksetega määratud pensioniskeemidesse | | 48 00 7 | Pensionimaksed kombineeritud pensioniskeemidesse | | 48 01 0 | Investeerimistulu (pensionifondid) | | 48 01 1 | Kapitali kasvutulu ja vähenemine | | 48 02 1 | Saadaolevad kindlustusnõuded | | 48 02 2 | Muu tulu (pensionifondid) | | 12 12 0 | Toodangu väärtus | | 12 14 0 | Lisandväärtus baashindades | Vabatahtlik | 12 15 0 | Lisandväärtus tegurikuludes | | 48 03 0 | Kogukulutused pensionidele | | 48 03 1 | Regulaarsed pensionimaksed | | 48 03 2 | Ühekordsed pensionimaksed | | 48 03 3 | Maksmisele kuuluvad ülekanded | | 48 04 0 | Kindlustustehniliste eraldiste muutus netoväärtusena | | 48 05 0 | Maksmisele kuuluvad kindlustusmaksed | | 48 06 0 | Tegevuskulud kokku | | 13 11 0 | Kaupade ja teenuste ostud kokku | | 13 31 0 | Tööjõukulud | | 15 11 0 | Koguinvesteeringud materiaalsesse põhivarasse | | 48 07 0 | Maksude kogusumma | | Bilansiandmed: vara 48 11 0 | Maa ja ehitised (pensionifondid) | | 48 12 0 | Investeeringud sidusettevõtetesse ja osalus (pensionifondid) | | 48 13 0 | Aktsiad ja muud muutuvtuluväärtpaberid | | 48 13 1 | Reguleeritud turul kaubeldavad aktsiad | | 48 13 2 | Aktsiad, millega kaubeldakse väikestele ja keskmise suurusega ettevõtetele spetsialiseerunud reguleeritud turul | | 48 13 3 | Aktsiad, millega ei kaubelda avalikult | | 48 13 4 | Muud muutuvtuluväärtpaberid | | 48 14 0 | Ühisinvesteerimisettevõtjate osad | | 48 15 0 | Võlakirjad ja muud püsituluväärtpaberid | | 48 15 1 | Riiklike haldusorganite emiteeritavad võlakirjad ja muud püsituluväärtpaberid | Vabatahtlik | 48 15 2 | Muud võlakirjad ja muud püsituluväärtpaberid | Vabatahtlik | 48 16 0 | Osalemine investorite ühendustes (pensionifondid) | | 48 17 0 | Hüpoteeklaenud ja muud mujal nimetamata laenud | | 48 18 0 | Muud investeeringud | | 48 10 0 | Pensionifondide koguinvesteeringud | | 48 10 1 | Koguinvesteeringud tööandja ettevõttesse | | 48 10 4 | Koguinvesteeringud turuväärtusena | | 48 20 0 | Muu vara. | | Bilansiandmed: kohustused 48 30 0 | Omakapital | | 48 40 0 | Kindlustustehnilised eraldised netoväärtusena (pensionifondid) | | 48 50 0 | Muud kohustused. | | Andmed siseturu ja rahvusvahelise tegevuse kohta 48 61 0 | Käibe geograafiline jaotus | | 48 62 0 | Aktsiad ja muud muutuvtuluväärtpaberid asukoha järgi | Vabatahtlik | 48 63 0 | Koguinvesteeringud asukoha järgi | Vabatahtlik | 48 64 0 | Koguinvesteeringud eurodes ja muudes vääringutes väljendatud summade järgi | | Andmed tööhõive kohta 16 11 0 | Tööga hõivatud isikute arv | | Ülejäänud andmed 48 70 0 | Kindlustatute arv | | 48 70 1 | Kindlustatute arv väljamaksega määratud pensioniskeemides | | 48 70 2 | Kindlustatute arv sissemaksetega määratud pensioniskeemides | | 48 70 3 | Kindlustatute arv kombineeritud pensioniskeemides | | 48 70 4 | Aktiivsete kindlustatutearv | | 48 70 5 | Nende isikute arv, kellel on õigus edasilükatud vanaduspensionile | | 48 70 6 | Pensionile jäänud isikute arv | | 3. Ettevõtete näitajad, mille kohta iga-aastane statistika koostatakse (ainult mitteautonoomsete pensionifondidega ettevõtted): Kood | Nimetus | Märkus | 11 15 0 | Mitteautonoomsete pensionifondidega ettevõtete arv | | 48 08 0 | Mitteautonoomsete pensionifondide käive | Vabatahtlik | 5. jagu Esimene vaatlusaasta Esimene vaatlusaasta, mille kohta koostatakse 4. jaos loetletud näitajate iga-aastane statistika, on kalendriaasta 2002. 6. jagu Tulemuste esitamine 1. 4. jao lõikes 2 loetletud näitajaid käsitlevad tulemused jaotatakse NACE REV 1 neljanumbrilisele tasemele (klassid). 2. 4. jao lõikes 3 loetletud näitajaid käsitlevad tulemused jaotatakse NACE REV 1 jao tasemele. 7. jagu Tulemuste edastamine Tulemused edastatakse 12 kuu jooksul alates vaatlusaasta lõppemisest. 8. jagu Kindlustuskomitee Komisjon teatab kindlustuskomiteele käesoleva mooduli rakendamisest ja kõigist meetmetest andmete kogumise ja statistilise töötlemise ning tulemuste töötlemise ja edastamise kohandamiseks majanduse ja tehnika arenguga. 9. jagu Prooviuuringud Komisjon algatab järgmised käesolevas lisas loetletud tegevusvaldkondi käsitlevad prooviuuringud, mille viivad läbi liikmesriigid: 1. Üksikasjalikumad andmed pensionifondide piiriülese tegevuse kohta: Kood | Nimetus | Märkused | 11 71 0 | Ettevõtete arv, kellel on kindlustatuid teistes EMP riikides | | 11 72 0 | Ettevõtete arv, kellel on aktiivseid kindlustatuid teistes EMP riikides | | 48 65 0 | Sugupoolte järgi eristatud kindlustatute arvu geograafiline jaotus | | 48 65 1 | Väljamaksega määratud pensioniskeemidesse kuuluvate kindlustatute arvu geograafiline jaotus | | 48 65 2 | Sissemaksetega määratud pensioniskeemidesse kuuluvate kindlustatute arvu geograafiline jaotus | | 48 65 3 | Kombineeritud pensioniskeemidesse kuuluvate kindlustatute arvu geograafiline jaotus | | 48 65 4 | Aktiivsete kindlustatute arvu geograafiline jaotus | | 48 65 5 | Nende isikute arvu geograafiline jaotus, kellel on õigus edasilükatud vanaduspensionile | | 48 65 6 | Pensionile jäänud isikute arvu geograafiline jaotus | | 48 65 7 | Omandatud õiguste alusel pensioni saavate isikute arvu geograafiline jaotus | | 48 70 7 | Naissoost kindlustatute arv | | 2. Lisateave mitteautonoomsete pensionifondide kohta: Kood | Nimetus | Märkused | 11 15 1 | Mitteautonoomsete pensionifondidega ettevõtete arv kindlustatute arvu suurusjärgu järgi | | 48 40 1 | Mitteautonoomsete pensionifondide kindlustustehnilised eraldised netoväärtusena | | 48 72 0 | Mitteautonoomsetes pensionifondides kindlustatutearv | | 48 66 1 | Mitteautonoomsete pensionifondide aktiivsete kindlustatute arvu geograafiline jaotus | | 48 66 2 | Mitteautonoomsetes pensionifondides nende isikute arvu geograafiline jaotus, kellel on õigus edasilükatud vanaduspensionile | | 48 66 3 | Mitteautonoomsetest pensionifondidest pensioni saavate pensionile jäänud isikute arvu geograafiline jaotus | | 48 66 4 | Mitteautonoomsetest pensionifondidest omandatudõiguste alusel pensioni saavate isikute arvu geograafiline jaotus | | 48 09 0 | Mitteautonoomsete pensionifondide makstud pensionid | | 3. Teave tuletisinstrumentide ja bilansiväliste kirjete kohta. Mainitud prooviuuringute eesmärk on hinnata andmete kogumise asjakohasust ja võimalikkust, võttes arvesse andmete kättesaadavusest tulenevat eelist võrreldes nende kogumisega seotud kulutuste ja ettevõtete koormusega. 10. jagu Üleminekuperiood Käesoleva üksikasjaliku mooduli rakendamisel on üleminekuperiood kuni kolm aastat alates 5. jaos osutatud statistika koostamise esimesest vaatlusaastast. Seda perioodi võib pikendada veel kuni kolme aasta võrra käesoleva määruse artiklis 13 sätestatud korras. " [1] EÜT L 372, 31.12.1986, lk 1. Direktiivi on viimati muudetud Euroopa Parlamendi ja nõukogu direktiiviga 2001/65/EÜ (EÜT L 283, 27.10.2001, lk 28). [2] EÜT L 126, 26.5.2000, lk 1. Direktiivi on viimati muudetud direktiiviga 2000/28/EÜ (EÜT L 275, 27.10.2000, lk 37). --------------------------------------------------